OpenLLM-France/wikimedia huggingface dataset:
# Colèstasi

En medicina, la colèstasi és quan la bilis no pot fluir del fetge al duodè. Bàsicament es distingeix entre un tipus obstructiu de colèstasi: on hi ha un bloqueig mecànic en el conducte que pot formar un càlcul o formar una forma maligna i els tipus metabòlics de colèstasi que són alteracions en la formació de la bilis que poden ser ocasionats per defectes genètics o adquirits com a efecte secundari de certs medicaments.
El fetge té entre les seves funcions la de secretar bilis. Els petits canals de la superfície del fetge s'uneixen per a formar estructures més grans anomenades canals de Hering, les quals també s'agrupen en uns conductes de la bilis que entren al duodè, a l'ampul·la de Vater.

## Etiologia

* Massa abdominal (per exemple. càncer)
* Malalties pediàtriques del fetge
* Traumatisme biliar
* Anomalies congènites del tracte biliar
* Càlculs
* Colèstasi intrahepàtica en l'embaràs
* colangitis biliar primària
* Colangitis esclerosant primària, associada amb inflamació intestinal
* Algunes substàncies com. flucloxacil·lina i eritromicina)

## Símptomes

* Pruïja: és el principal símptoma de colèstasi.
* Icterícia: comuna en el cas de colèstasi obstructiva.
* Deposicions pàl·lides implica colèstasi obstructiva.
* Orina fosca

## Enllaços externs

* Colèstasi induïda per substàncies - medlineplus.org
* FAQ Arxivat 2010-04-25 a Wayback Machine. de Obstetric Cholestasis Support
# Chiaki Yamada

Chiaki Yamada (山田 千愛, 2 d'agost de 1966) és una exfutbolista japonesa.

## Selecció del Japó

Va debutar amb la selecció del Japó el 1984. Va disputar 21 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1984 | 2 | 0 |
| 1985 | 0 | 0 |
| 1986 | 6 | 0 |
| 1987 | 4 | 1 |
| 1988 | 2 | 0 |
| 1989 | 7 | 2 |
| Total | 21 | 3 |

## Referències

* ↑ Japan Football Association(japonès)
# Club Deportivo Mongomo

El Club Deportivo Mongomo és un club de futbol de la ciutat de Mongomo, Guinea Equatorial.

## Palmarès

* Lliga equatoguineana de futbol:
** 1980, 1997, 2010, 2021/22
* Copa equatoguineana de futbol:
** 2015

## Referències

* ↑ Soccerway profile
* ↑ ZeroZeroFootball profile
* ↑ «Equatorial Guinea – List of Champions». RSSSF.
* ↑ «Equatorial Guinea - List of Cup Winners». rsssf.com. [Consulta: 16 desembre 2017].
# Club Esportiu Utiel

El Club Esportiu Utiel és un club de futbol de la ciutat d'Utiel (Plana d'Utiel-Requena, País Valencià). Va ser fundat en 1923. El seu estadi és La Celadilla. Actualment juga al grup VI de la Tercera divisió.

## Uniforme

* Vestuari titular: samarreta roja, pantalons negres i mitges roges
* Vestuari suplent: samarreta blanc-i-blava, pantalons blaus i mitges blanc-i-blaves

## Referències

* ↑ «Orgulloso de ser albinegro» (en castellà). ABC, 23-01-2013. [Consulta: 6 setembre 2013].

## Enllaços externs

* Web del Club Esportiu Utiel Arxivat 2013-01-09 a Wayback Machine. (castellà)
# Coet Electron

Electron és un vehicle de llançament orbital de dues etapes d'un sol ús (amb una tercera etapa opcional) desenvolupat per l'empresa aeroespacial estatunidenca Rocket Lab per cobrir el segment de llançament de satèl·lits petits (CubeSats). El seus motors Rutherford són el primer motor de coet propulsat per bomba elèctrica per alimentar un coet orbital.
El desembre de 2016, Electron va completar el seu vol de qualificació. Es va llançar el primer coet el 25 de maig de 2017, arribant a l'espai però sense assolir l'òrbita. Durant el seu segon vol el 21 de gener de 2018, Electron va arribar a l'òrbita i va desplegar tres CubeSats. El primer llançament comercial de l'Electron, i el tercer llançament en general, va ser l'11 de novembre de 2018, posant en òrbita diversos CubeSats.

## Referències

* ↑ «Electron». Rocket Lab, 01-03-2016. Arxivat de l'original el 17 juliol 2016. [Consulta: 20 setembre 2016].
* ↑ «A 3D-Printed, Battery-Powered Rocket Engine». Popular Science, 14-04-2015 [Consulta: 22 gener 2018].
* ↑ «New Zealand space launch is first from a private site». BBC News, 25-05-2017 [Consulta: 26 maig 2017].
* ↑ Associated Press «New Zealand test rocket makes it to space but not into orbit». Independent.ie. Associated Press, 25-05-2017 [Consulta: 25 maig 2017].
* ↑ Ryan, Holly «Blast off! Rocket Lab successfully reaches orbit». The New Zealand Herald, 21-01-2018 [Consulta: 21 gener 2018].
* ↑ Foust, Jeff «Rocket Lab performs first commercial launch». Space News, 18-11-2010 [Consulta: 26 febrer 2020].

## Vegeu també

* Firefly Alpha
* LauncherOne
* Small Satellite Launch Vehicle

## Enllaços externs

* Lloc web de l'Electron a RocketLabUSA.com
# Coet accelerador sòlid del transbordador espacial

Els coets acceleradors sòlids del transbordador espacial (SRB, de l'anglès solid rocket booster) són el parell de grans coets sòlids utilitzats pel transbordador espacial durant els dos primers minuts de vol amb motor. Estan situats a banda i banda del tanc extern de combustible, que és de color taronja. Proporcionaven el 83% de l'empenyiment necessari per a l'enlairament. Cada SRB generava 1,8 vegades més empenyiment d'enlairament que el motor F-1 utilitzat en el coet lunar Saturn V. Els SRB són els coets de combustible sòlid més grans de la història, i els primers a ser utilitzats com a propulsió principal en missions tripulades. Els SRB utilitzats es recullen del mar, se'ls restaura, se'ls recarrega amb combustible, i se'ls torna a utilitzar en diverses missions.
* L'accident del transbordador espacial Challenger fou produït per un defecte de la junta tòrica de l'SRB dret del transbordador.
* El coet Ares I, dissenyat per al Projecte Constellation de la NASA, estava basat en els SRB.
El contractista que fabricava els SRB era la companyia de defensa Alliant Techsystems.

## Referències

* ↑ «Shuttle Solid Rocket Booster Facts». NASA. Arxivat de l'original el 2008-02-19. [Consulta: 27 novembre 2009].
# Col de jadeïta

La Col de jadeïta (en xinès: 翠玉白菜, en pinyin: Cuìyù Báicài) o col de jadeïta amb insectes és un tros de jadeïta tallada amb la forma d'un cap de col pequinesa, amb una llagosta i un tetigònid camuflats entre les seves fulles. Forma part de la col·lecció del Museu Nacional del Palau a Taipei, Taiwan.

## Descripció

La Col de jadeïta és una escultura petita, que mesura tan sol 18,7 cm de llarg per 9,1cm i 5,07cm, «poc més que una mà humana».
Els rínxols semitransparents amb aparença de fulles es deuen a la combinació de diversos colors naturals del jade que recreen les variacions de color d'una col real. La figura va ser esculpida d'una sola peça, meitat blanca, meitat verda, de jadeïta que contenia nombroses imperfeccions com a esquerdes o zones descolorides. Aquests defectes van ser incorporats a l'escultura i es van convertir en les tiges, venes i fulles de la col.
L'escultura és considerada una al·legoria de la virtut femenina, la tija blanca simbolitza la puresa, les fulles la fertilitat i abundància i la llagosta i lel saltamartí als fills.

## Història

Es desconeix el nom de l'escultor de la Col de jadeïta. L'escultura es va exposar per primera vegada en el Palau Yonghe de la Ciutat Prohibida, la residència de la Consort Jin de l'emperador Guangxu de la dinastiai Qing, qui probablement, la va rebre com a part del dot de les seves noces amb Guangxu el 1889. Després de la caiguda de l'Imperi Qing en la Revolució Xinesa de 1911, l'escultura va passar a formar part de la col·lecció del Palau Museu a la Ciutat Prohibida. Juntament amb el nucli d'aquesta col·lecció, va sobreviure a la Segona Guerra Sinojaponesa (Segona Guerra Mundial) i a la Guerra civil xinesa, i finalment va ser exhibida en el Museu Nacional del Palau de Taiwan.

## Notorietat

La Col de jadeita ha estat denominada la «més famosa obra d'art» de tot el Museu del Palau Nacional, i conjuntament amb la Pedra amb forma de carn i el Mao Gong Ding, és considerada un dels Tres Tresors del Museu del Palau Nacional. Ha estat triat pel públic com l'objecte més important de tota la col·lecció del museu. L'any 2009 es van originar certes controvèrsies quan es va descobrir que era a la Xina continental on s'estaven confeccionant les reproduccions de la Col de jadeïta que es venien en el museu com a souvenir, en comptes de Taiwan.

## Referències

* 1 2 3 4 5 «Jadeite Cabbage with Insects editor= National Palace Museum website». Arxivat de l'original el 2008-12-01. [Consulta: 19 novembre 2016].
* 1 2 3 4 Hook, Leslie «The Jade Cabbage». Wall Street Journal.
* 1 2 Sam Ju. "The Crystallization of the Jadeite Cabbage." Arxivat 2016-08-15 a Wayback Machine. Traducido por David Smith. Taiwan Panorama. octubre de 2009. p. 83. Consultat el 19 de novembre de 2016.
* ↑ "China-made NPM souvenirs blasted." Arxivat 2012-09-24 a Wayback Machine. China Post 2 d'abril de 2009. consultat 19 de novembre de 2016
* ↑ "'Jadeite Cabbage' relabeled." Taipei Times 4 d'abril de 2009. Consultat 19 de novembre de 2016.

## Enllaços externs

* Jadeita: ¨Col amb insectes. Museu Nacional del Palau.
* Leslie Hook. "The Jade Cabbage" The Wall Street Journal
# Coll de Maçanells

El Coll de Maçanells és una collada situada a 1.605,8 m alt de la carena est del massís de Costabona, a la línia fronterera que separa el Ripollès (terme de Molló) del Vallespir (terme de Prats de Molló i la Presta).
És en el sector sud-oest del terme de Prats de Molló i la Presta, a ponent del Puig de l'Artiga del Rei i de Coll Pregon. Just en el coll, en el costat vallespirenc, hi ha una cleda per a bestiar.
El Coll de Maçanells és un destí freqüent de les rutes de senderisme del Massís del Canigó.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ El Coll de Maçanells en els ortofotomapes de l'IGN
# Coll de Milleres

El Coll de Milleres és una collada dels contraforts nord-orientals del Massís del Canigó, a 842,6 metres d'altitud, en el límit dels termes comunals de Fillols i de Taurinyà, tots dos a la comarca del Conflent, de la Catalunya del Nord. Està situat a la zona oriental del terme de Fillols, a prop i a l'est del poble d'aquest nom, i a la zona central-occidental del de Taurinyà, al sud d'aquest segon poble. És a ponent del Clot del Baladre, de Taurinyà i a llevant del càmping Les Sauterelles, de Fillols.

## Referències

* ↑ El Coll de Milleres en els ortofotomapes de l'IGN
# Comuna de Reao

Reao és una comuna de la subdivisió Tuamotu-Gambier de la Polinèsia Francesa, situada a l'est de l'arxipèlag.
Consta de dues comunes associades formades per dos atols: Reao i Pukarua.
| Illes | Capital | Habitants (2007) | Superfície (km²) | Llacuna (km²) | Coordenades |
| Reao | Tapuarava | 360 | 11 | 34 | 18° 31′ S, 136° 22′ O﻿ / ﻿18.517°S,136.367°O﻿ / -18.517; -136.367 |
| Pukarua | Marautagaroa | 207 | 7 | 23 | 18° 19′ S, 137° 1′ O﻿ / ﻿18.317°S,137.017°O﻿ / -18.317; -137.017 |
| Comuna de Reao | Tapuarava | 567 | 18 | 57 | |
# Club de Futbol Sala Laguna

El Club de Futbol Sala Laguna, anomenat Laguna Platges de Salou per patrocini, és un club de futbol sala català de la ciutat de Salou. El club va ser fundat l'any 2004. En la seva curta història el club ha arribat a jugar a la segona categoria del futbol sala espanyol, quatre temporades entre el 2006 i el 2010.

## Referències

* ↑ Retorn amb triomf clar del Laguna a L'Esportiu de Catalunya
* ↑ http://hemeroteca.elmundodeportivo.es/preview/2006/06/27/pagina-29/835708/pdf.html
* ↑ http://hemeroteca.elmundodeportivo.es/preview/2008/05/24/pagina-31/889669/pdf.html
* ↑ http://hemeroteca.elmundodeportivo.es/preview/2008/05/24/pagina-23/589419/pdf.html
# Colibrí lucífer

El colibrí lucífer (Calothorax lucifer) és una espècie d'ocell de la família dels troquílids (Trochilidae) que habita garrigues, semideserts i zones arbustives de les terres altes des de l'extrem sud-est d'Arizona, oest de Texas i Nuevo León cap al sud fins a Guanajuato i possiblement Morelos i Puebla.
# Colibrí inca irisat

El colibrí inca irisat (Coeligena iris) és una espècie d'ocell de la família dels troquílids (Trochilidae) que habita Equador i el Perú.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Copa d'ulls

Copa d'ulls és el nom que rep un tipus específic de copa de l'antiga ceràmica grega, que es distingeix pels parells d'ulls pintats a la superfície de fora.

## Descripció

Classificades com a cílixs per la forma, les copes d'ulls estaven molt esteses a Atenes i Calcis en la segona meitat del segle vi abans de la nostra era. El bol de la copa d'ulls recolza sobre un curt peu; tots dos costats estan dominats per grans parells d'ulls pintats sota celles arquejades. Els globus oculars estan pintats en estil de silueta, més tard s'ompliran amb pintura blanca o els pintaran de blanc sobre negre. Alguns ulls són «de dona», és a dir, amb forma d'ametla i sense conductes lacrimògens. Sovint, un nas estilitzat es col·loca al centre entre els ulls.
Mentre es fa servir com a recipient per a beure, a causa de la necessària inclinació del got, la tassa amb els ulls pintats, les nanses que pareixen orelles i la base del peu com una boca, s'assembla a una màscara. Molts dels gots també tenen imatges dionisíaques. Se suposa que els ulls tenien una funció apotropaica (per a evitar el mal).

## Tipus

Les copes d'ulls foren pintades la majoria en l'estil de figures negres; més tard, en canvi, també en el de les vermelles. Els primers gots pintats bilingües, els de tots dos estils, inclouen copes d'ulls amb l'interior de figures negres i l'exterior de figures roges.
La introducció d'aquest tipus bilingüe i la decoració específica en la pintura de gots àtics s'atribueix a Exèquies. La seua copa d'ulls, ara a Munic, datada del 530-540 abans de la nostra era, es considera una obra mestra d'aquest tipus. Representa Dionís, ficat al llit en postura de simpòsium, dins un vaixell. La seua naturalesa divina la indica el seu atribut, una vinya, que creix al masteler.

## Història

La cronologia n'és difícil; la majoria, però, de les copes d'ulls es degueren produir entre el 540 i el 500 ae, tal vegada fins al 480 ae. També es van exportar a Itàlia en gran quantitat. La majoria dels gots d'aquest tipus es trobaren com a dipòsits funeraris en les tombes de cambra etrusques.

## Referències

* ↑ Handorf, Friedrich Wilhelm. Kunst der Schale – Kultur des Trinkens (en alemany), 1990, p. 419 i següents.
* ↑ Mitchell, Alexandre G. Greek Vase-Painting and the Origins of Visual Humour (en inglés). Cambridge University Press, 2009, p. 3, 38–44.
* ↑ ; Elston; Hart; Clark Understanding Greek Vases: A Guide to Terms, Styles, and Techniques (en inglés). Getty Publications, 2002, p. 90.
* ↑ Kratzmüller, Bettina «Eine attisch schwarzfigurige Augenschale» (en alemany). Forum Archaeologiae, 20-09-2001 [Consulta: 11 abril 2020].
# Comandament

«Comandament» té aquests significats:
* Comandament (informàtica)
* Comandament (tecla)
* Comandament a distància
* Comandament (videojoc)
* Comandament (unitat militar)
* Comando (forces especials)
# Comissió Marín

La Comissió Marín és la Comissió Europea interina presidida per Manuel Marín que va estar en el càrrec entre el 15 de març de 1999 i el 12 de setembre del mateix any.

## Nomenament

La Comissió va iniciar el seu mandat el 15 de març de 1999 després de la dimissió de la Comissió presidida per Jacques Santer a conseqüència dels càrrecs de corrupció contra Édith Cresson.
La Comissió Santer havia de finalitzar el seu mandat l'octubre del mateix any, i pel fet de no haver-se escollit encara el seu successor en el moment de la crisi política el Consell Europeu decidí escollir Manuel Marín, en aquells moments vicepresident de la Comissió, president d'aquesta.

## Llista de Comissaris

Els membres de la Comissió Marín foren els mateixos de la Comissió Santer.

## Vegeu també

* Comissió Europea
* Unió Europea
# Colibrí àngel de Clarisse

El colibrí àngel de Clarisse (Heliangelus clarisse) és una espècie d'ocell de la família dels troquílids (Trochilidae) que habita boscos i garrigues de les muntanyes del nord-est de Colòmbia i nord-oest de Veneçuela. Ha estat considerat coespecífic d'Heliangelus amethysticollis i Heliangelus spencei.
# Colibrí àngel turmalina

El colibrí àngel turmalina (Heliangelus exortis) és una espècie d'ocell de la família dels troquílids (Trochilidae) que habita boscos andins de Colòmbia i nord-oest de l'Equador Ha estat considerat coespecífic d'Heliangelus micraster.
# (9470) Jussieu

(9470) Jussieu és un asteroide que pertany al cinturó d'asteroides, descobert el 26 de juliol de 1998 per Eric Walter Elst des de l'Observatori de La Silla, Xile.

## Designació i nom

Designat provisionalment com 1998 OS10. Va ser nomenat Jussieu en honor de Bernard, Joseph, Antoine-Laurent i Adrien-Henri de Jussieu, una família de botànics francesos.

## Característiques orbitals

Jussieu està situat a una distància mitjana del Sol de 3,150 ua, es pot allunyar fins a 3,721 ua i apropar-se fins a 2,579 ua. La seva excentricitat és 0,181 i la inclinació orbital 2,038 graus. Triga 2042 dies a completar una òrbita al voltant del Sol.

## Característiques físiques

La magnitud absoluta de Jussieu és 13,9. Té 11,941 km de diàmetre i té una albedo estimada de 0,041.

## Vegeu també

* Cos menor del sistema solar
# Comissió Malfatti

La Comissió Malfatti és la Comissió Europea presidida pel polític italià Franco Maria Malfatti que va estar en el càrrec entre l'1 de juliol de 1970 i el 21 de març de 1972.

## Nomenament

Successora de la Comissió Rey, va iniciar el seu mandat l'1 de juliol de 1970 durant el qual s'establí del marc financer i el mercat únic de la Comunitat Europea, establint-se així mateix els principis de cooperació política i monetària. Un dels principals avenços fou l'inici de les negociacions amb Dinamarca, Irlanda, Noruega i el Regne Unit per incorporar-se a la Comunitat Europea.
Fou una comissió amb 9 comissaris i finalitzà el seu mandat el 21 de març de 1972, sent substituïda per la Comissió Mansholt.

## Llista de Comissaris

La taula següent indica el nombre de comissaris segons la seva alineació política:
| Afiliació | Esquerra (PSE) | Centre (ALDE) | Dreta (PPE-DE) | Independents |
| Comissaris | Dos | Tres | Un | Tres |

## Vegeu també

* Comissió Europea
* Unió Europea
# Plourin

Plourin (en bretó Plourin-Gwitalmaze) és un municipi francès, situat a la regió de Bretanya, al departament de Finisterre. L'any 2006 tenia 1.208 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1125 | 978 | 851 | 889 | 895 | 983 | 1.208 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1989- | Antoine Corolleur | Divers droite |

## Galeria d'imatges

* L'església vista des de la rue du Tumulus
* Darrera l'alcaldia vista des de la rue de Kergroadès
* Menhirs de Kergadiou
# Club Sport Marítimo de Venezuela

El Club Sport Marítimo de Venezuela fou un club de futbol veneçolà de la ciutat de Caracas.

## Història

El club va ser fundat l'1 de maig de 1959 per immigrants portuguesos que vivien a Caracas. El nom provenia del clubCS Marítimo de Madeira.

## Palmarès

* Lliga veneçolana de futbol:
** 1986/1987, 1987/1988, 1989/1990, 1992/1993
* Segona divisió veneçolana de futbol:
** 1985, 2003/04
* Copa veneçolana de futbol:
** 1987, 1989

## Referències

* ↑ «Venezuela - List of Champions». RSSSF. [Consulta: 20 juny 2011].
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].

## Enllaços externs

* Web no oficial Arxivat 2016-10-17 a Wayback Machine.
# Benet Paltor i Fiter

Benet Paltor i Fiter (Catalunya, 1730 - Barcelona, 1782) va ser un metge i botànic català.
Originari d'un poble del Pirineu català, fou deixeble del metge Piquer a la Universitat de València. Posteriorment, es doctorà a la Universitat de Gandia el 1751. Fou, juntament amb Antoni Condal, un dels dos metges catalans, que acompanyaren Pehr Löfling, el deixeble de Linné, en la seva expedició a la Guaiana (1754-56). Tots dos exploraren la rodalia de Cumanà, les planes de Barcelona de Veneçuela, les riberes de l'Orinoco entorn de la confluència del Caroní i la vall baixa d'aquest riu. Quan morí Löfling, el 1756, a San Antonio de Caroní, es feu càrrec dels seus llibres, manuscrits i dibuixos i de les plantes aplegades per tots dos. Tornà a l'Estat espanyol el 1761, i passà uns quants anys a Madrid, on intentà, infructuosament, la publicació dels materials científics acumulats en les expedicions. El 1771 tornà a Barcelona on seguí la seva carrera com a metge i botànic. Aquest mateix any accedeix a la Reial Acadèmia Mèdico-Pràctica de Barcelona i, un any després, ingressa també a l'Acadèmia de Medicina de Barcelona (AMB) des del 1971, i de la Reial Acadèmia de Ciències i Arts de Barcelona (RACAB) des del 1772, on fou Revisor de la Direcció de Botànica l'any 1773 i durant els anys 1777 i 1782, i Director de la Direcció de Botànica entre el 1774 i el 1776. Com a membre de la RACAB, presentà diverses memòries de tema mèdic i botànic, entre les quals destaquen una que feia referència a una planta medicinal descoberta a la Guaiana: Memoria sobre una nueva especie de quina conocida con el nombre de ‘cunaurima de Guayana’ el 1772, i una altra sobre el bàlsam de Copaiba el 1777. També fou membre de la Academia Médica Matritense.
En honor de Benet Paltor, els botànics Hipólito Ruiz López i José Antonio Pavón batejaren amb el nom de "Paltoria" un gènere botànic que pertany a la família de les Aquifoliaceae.

## Referències

* ↑ Es poden consultar els tàxons descrits per aquest autor a International Plant Names Index (anglès)
* 1 2 «Benet Paltor i Fiter». Gran Enciclopèdia Catalana. Barcelona: Grup Enciclopèdia Catalana.
* 1 2 3 Guardiola, Elena; Baños, Josep-Eladi «Eponímia mèdica catalana. Benet Paltor i el gènere "Paltoria"». Annals de Medicina. ACMCB: Acadèmia de ciències mèdiques de Catalunya i Balears, Vol. 99, Núm. 3, 2016, pàg. 135-138. ISSN: 2013-7109 [Consulta: 14 abril 2020].
* ↑ «Benet Paltor i Fiter». Reial Acadèmia de Ciències i Arts de Barcelona (RACAB). [Consulta: 14 abril 2020].
* ↑ «Paltor i Fiter, Benet». Reial Acadèmia de Medicina de Catalunya. [Consulta: 14 abril 2020].

## Enllaços externs

* "Paltoria ovalis Ruiz & Pav., Fl. Peruv. (Ruiz & Pavon) 1: 54 (1798)" a Índex Internacional de Noms de Plantes (International Organization for Plant)
# Podgorni (Moldavànskoie)

* Per a altres significats, vegeu «Podgorni».
Podgorni - Подгорный (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora dreta del riu Kudako, a 15 km al nord-oest de Krimsk i a 95 km a l'oest de Krasnodar, la capital.
Pertany al municipi de Moldavànskoie.
# Ponça (Itàlia)

Ponça (en italià: Ponza) és un comune (municipi) de la província de Latina, a la regió italiana del Laci, situat a uns 70 km al sud-est de Roma i a uns 15 km al sud-est de Latina.
Comprèn les quatre illes de la part occidental de l'arxipèlag de Pontí al golf de Gaeta: Ponça, Palmarola, Zannone i Gavi. L'economia de Ponça es basa fonamentalment en la pesca i el turisme d'estiu.
A 1 de gener de 2019 tenia 3.376 habitants.

## Les illes

L'illa més gran és Ponça. El centre l'illa és el port de Ponça, que es troba cap a l'extrem sud de la costa oriental i és la seu de la comuna. Altres assentaments inclouen Guarini, Giancos, I Conti i Santa Maria al centre de l'illa i Campo Inglese i Le Forna al nord.
La segona illa més gran és Palmarola, que es troba a uns 10 km a l'oest de Ponça. Es troba habitada únicament durant els mesos d'estiu i és el lloc d'una reserva natural. L'església de San Silverio recorda la mort del papa Silveri mentre es trobava a l'exili a l'illa.
L'illa de Zannone es troba a uns 10 km al nord-oest de Ponça i està totalment deshabitada: fins i tot les pernoctacions estan prohibides. Forma part del Parc Nacional del Circeo.
La petita illa de Gavi es troba a només 120 metres de la punta nord-oriental de l'illa de Ponça.

## Ciutats agermanades

* Aglientu, Itàlia
* Ischia, Itàlia, des de 2013

## Referències

* ↑ ISTAT - Resident population on 1st January

## Enllaços externs

* web oficial (italià)